hotchpotch/miracl-hf-unified huggingface dataset:
జె.నరేష్‌బాబు
ప్రపంచ ప్రసిద్ధి పొందిన స్కోలియోసిస్ రీసెర్చ్ సొసైటీ చే "బెస్ట్ స్పైనల్ సర్జన్" పురస్కారాన్ని అందుకున్న వెన్నుపూస వైద్య నిపుణులు డాక్టర్ నరేష్‌బాబు. ఈయన గుంటూరులోని మల్లికా స్పైన్ సెంటరులోను, హైదరాబాద్ లోని మెడిసిటీ ఆస్పత్రుల్లోను పనిచేస్తున్నారు. స్కోలియోసిస్ రీసెర్చ్ సొసైటీ ప్రతి సంవత్సరం వెన్నుపూస వైద్యంలో విశిష్టసేవలందించే ముగ్గురికి ఈ "బెస్ట్ స్పైనల్ సర్జన్" పురస్కారాన్ని ఇస్తుంది. 2014లో ఈ పురస్కారానికి భారతదేశం నుంచి డాక్టర్ నరేష్‌బాబు ఎంపికయ్యారు. ఈ అవార్డుకు ఈయనతో పాటు ఎంపికైన మిగతా ఇద్దరు వైద్యులు లండన్, టర్కీలకు చెందినవారు.
చిన్నతనంలోనే వెన్నుపూస వంకర్లకు గురైన 15 మంది చిన్నారులకు వెన్ను వంపు సరి చేసి ఆ చిన్నారులు మామూలుగా ఎత్తుపెరిగేందుకు దోహదపడేలా కొత్త వైద్యాన్ని కనుగొన్నందుకు గాను ఈయనకు ఈ అవార్డు లభించింది. ఈ అవార్డును ఈయన అమెరికాలోని అలస్కాలో అందుకున్నారు. సాధారణంగా అమెరికాలో వెన్నుపూస వంకర్ల శస్త్రచికిత్సకు 30 వేల డాలర్లు ఖర్చువుతుండగా, నరేష్ అమెరికాలో 1500 డాలర్లకే శస్త్రచికిత్స చేసి చూపించారు. తక్కువ కోతతో, రక్తస్రావం లేకుండా, వినూత్న పద్ధతిలో గ్రోత్‌రాడ్స్ (పెరిగే రాడ్లు) వేసి అక్కడి ప్రధాన విశ్వవిద్యాలయాల వైద్యులను ఆశ్చర్యపరచాడు. ఈయన స్ర్కేప్ సైటాలజీ పద్ధతి ద్వారా 8 నిమిషాల్లోనే కణితులను గుర్తించే ప్రక్రియను కూడా కనుగొన్నారు.
రష్యా యుద్ధకథలు
1940లలో రష్యాలో చెలరేగిన యుద్ధములోని కొన్ని సంఘటనలను వస్తువుగా తీసికొని వ్రాయబడిన 'టేల్స్ ఆఫ్ లెనిన్‌గ్రాడ్' అనే పుస్తకానికి అనువాదం రష్యా యుద్ధకథలు అనే ఈ చిన్నపుస్తకము. దీనికి మూలరచయిత రష్యాకు చెందిన నికొలాయ్ తిఖనోవ్. దీనిలో మొత్తం ఏడు కథలున్నాయి. ఒక ప్రక్క పైనుండి బాంబులవర్షం కురుస్తూ ఉంటే ఒకానొక పట్టణపు వీధిలో శిశువును ప్రసవించిన దీనురాలి ఉదంతం మొదటి కథలో వర్ణించబడింది. యుద్ధం చేయాడానికి తగినంత శరీరపటుత్వం లేనప్పటికీ ఉత్సాహం వల్ల యుద్దానికి పోయిన కొడుకు రణరంగంలో ఎలా ఉన్నాడో చూడటానికి స్వయంగా వెళ్లి అక్కడ తనకొడుకు మిగిలిన యోధులతో సమానంగా పోరాడుతున్న దృశ్యాన్ని చూసి సంతోషించే ఒక మాతృమూర్తి ఆనందం ఒక కథలో చిత్రించబడింది. బాంబుల వర్షం కురుస్తూ ఉంటే వాటిని తప్పించి నైపుణ్యంగా రైలును నడుపుతున్న ఇంజనుడ్రైవరు ఒక కథలో కనిపిస్తాడు. ఇలాగే అన్ని కథలలోనూ వేర్వేరు భయాశ్చర్య విస్మయజనకాలైన సంఘటనలు వర్ణించబడ్డాయి. మొత్తం మీద ఈ కథలన్నీ కరుణరసాన్ని ఒలికిస్తున్నాయి. ఇలాంటి ఉపద్రవసమయంలో ఎలాంటి సహనము,ధైర్యము,స్థిరత్వము,కార్యకారణ విధానము అనుసరించాలో ఈ కథలు తెలుపుతాయి.
ఆచార్య ఎన్.జీ.రంగా వ్యవసాయ విశ్వవిద్యాలయము
ఆచార్య ఎన్.జి. రంగా వ్యవసాయ విశ్వవిద్యాలయం ఆంధ్రప్రదేశ్ లోని గుంటూరు జిల్లా లామ్ ప్రాంతం కేంద్రంగా ఉన్న ప్రభుత్వ వ్యవసాయ విశ్వవిద్యాలయం.
విశ్వవిద్యాలయ జాలస్థలంలో ఇచ్చిన సమాచారం ప్రకారం ఆచార్య ఎన్.జి. రంగా విశ్వవిద్యాలయం (ANGRAU) ఆంధ్రప్రదేశ్ వ్యవసాయ విశ్వవిద్యాలయంగా జూన్ 12, 1964లో ఆంప్రవ్యవి చట్టం 1963 ద్వారా స్థాపించబడింది. నవంబరు 7, 1996న విశ్వవిద్యాలయం పేరును ప్రఖ్యాత వ్యవసాయవేత్త, నాయకుడు ఆచార్య ఎన్. జి.రంగా పేరుతో ఆచార్య ఎన్.జీ. రంగా వ్యవసాయ విశ్వవిద్యాలయంగా మార్చబడింది.
అర్ధశతాబ్ది పూర్తి చేసుకోబోతూండగా రాష్ట్ర విభజన కారణంగా ప్రొఫెసర్ జయశంకర్ తెలంగాణ రాష్ట్ర వ్యవసాయ విశ్వవిద్యాలయంగా పేరు మార్పు చెంది, రాష్ట్ర విభజన చట్టం 2014 ప్రకారం గుంటూరుకు విశ్వవిద్యాలయ కేంద్రం మార్చబడింది. ఆంధ్రప్రదేశ్ లోని 13 జిల్లాలకు నవ్యాంధ్ర రాజధానికి చేరువలో ఉన్న లాం నుండి సేవలను అందిస్తోంది.
యావజ్జీవ కారాగారశిక్ష
యావజ్జీవ కారాగారశిక్ష అనగా తీవ్రమైన నేరం కింద దోషిగా నిర్ధారించబడిన వ్యక్తికి జీవితాంతం లేదా పెరోల్ (గరిష్ఠ శిక్ష కాలం పూర్తి కాక ముందే షరతులతో కూడిన పూచీకత్తుపై ఖైదీ తాత్కాలిక విడుదల) వరకు జైలులో ఉండేలా విధించబడే జైలు శిక్ష. యావజ్జీవ కారాగారశిక్షను యావజ్జీవ శిక్ష, జీవిత ఖైదు, యావజ్జీవ ఖైదు అని కూడా అంటారు. హత్య, హత్యాయత్నం, కఠినంగా పిల్లలను వేధించడం, అత్యాచారం, గూఢచర్యం, దేశద్రోహాం, డ్రగ్ డీలింగ్, విధ్వంసం, మానవ అక్రమ రవాణా, మోసానికి సంబంధించి కఠినమైన కేసులు, దొంగతనం లేదా దోపిడీకి సంబంధించి కఠినమైన కేసులు, దారుణ శారీరక హాని వంటి కేసులలో దోషులుగా నిర్ధారించబడిన వారికి కఠినమైన శిక్షను విధించే పక్షంలో యావజ్జీవ కారాగారశిక్షను విధిస్తారు.
అన్నా లెజ్‌నేవా
అన్నా లెజ్‌నేవా ఒక భారతీయ సినీ నటి. ఈమె జన్మతహ రష్యా దేశస్తురాలు. తెలుగు సినీ నటుడు పవన్ కళ్యాణ్ని వివాహం చేసుకొని వార్తలలో నిలిచింది. 2013 సెప్టెంబరు 30 న ఎర్రగడ్డ సబ్ రిజిస్టార్ కార్యాలయంలో వీరిద్దరి వివాహం జరిగింది.
2011 లో తీన్‌మార్ చిత్ర చిత్రీకరణ సందర్భముగా ఈమెకు పవన్ కళ్యాణ్ తో పరిచయం కలిగింది.
సెల్ఫీ
సెల్ఫీ అనగా తనను తాను ఫోటో తీసుకోవడం, సాధారణంగా చేతిలో ఇమిడిపోయే డిజిటల్ కెమెరా లేదా కెమెరా ఫోన్ లతో సెల్ఫీలను తీసుకుంటారు. సెల్ఫీలు తరచుగా ఫేస్‌బుక్, ట్విట్టర్ వంటి సోషల్ నెట్వర్కింగ్ సేవల ద్వారా పంచుకోబడుతున్నాయి. ఇవి సాధారణంగా ప్రశంసాపూర్వకంగా మరియు మామూలుగా కనిపిస్తున్నాయి. చాలా వరకు సెల్ఫీలను తమ చేతినందు ఉన్న కెమెరాతో చేతిని దూరంగా చాచి లేదా అద్దంలో చూసుకొని లేదా కెమెరాలో సెల్ఫ్-టైమర్‌ను ఉపయోగించి తీసుకుంటారు.
రాబర్ట్ కార్నెలియస్ ఫోటోగ్రఫీలో ఒక అమెరికన్ మార్గదర్శకుడు, 1839 లో తాను స్వయంగా ఒక డగారోటైప్ ఉత్పత్తి చేశాడు, అలాగే దీని చిత్రం ఒక వ్యక్తి యొక్క మొదటి ఛాయాచిత్రాలలో ఒకటి. ఎందుకంటే ఈ ప్రక్రియ నెమ్మదిగా జరుగుతుంది, షాట్ కు ఒక నిమిషం లేదా ఎక్కువ సమయం తీసుకుంటుంది మరియు లెన్స్ క్యాప్ తీసిన వెంటనే దాని ముందుండాలి ఫోటో సమయం పూర్తవగానే వెంటనే లెన్స్ క్యాప్ యధాస్థానంలో ఉంచాలి కార్నెలియస్ తనను తాను ఫోటో తీసుకొని ఆకస్మికంగా లెన్స్ క్యాప్‌ను యధాస్థానంలో ఉంచగలిగాడు.
1900 సంవత్సరంలో అతిసులభంగా తీసుకెళ్లగలిగే ఆధునిక సాంకేతికత కలిగిన కోడాక్ బ్రౌనీ బాక్స్ ఫోటో పరికరం అందుబాటులోకి వచ్చింది. దీంతో స్వీయ ఫోటో చిత్రలేఖనం అనేక మార్పులకులోనై మరింతగా విస్తరించింది అని చెప్పవచ్చు.
సేంద్రీయ వ్యవసాయం
సేంద్రీయ వ్యవసాయం (Organic Farming) అనగా ఎటువంటి రసాయన ఎరువులు, పురుగుల మందులు వాడకుండా కేవలం ప్రకృతి సిద్ధమైన ఎరువులు, వేప పిండి వంటి పదార్ధాలు వాడి పంటలు పండించడం. సేంద్రీయ వ్యవసాయము రెండు పద్ధతులు ఉంది.
మొదటి పద్ధతిలో కేవలం ప్రకృతి సిద్ధమైన ఎరువులు, అనగా ఎండిన ఆవు/గేదె పేడ, ఆకు తుక్కు, వర్మీ కంపోస్టు (వానపాముల విసర్జన), వేప పిండి వంటి పదార్ధాలు వాడి పంటలు పండించడం జరుగుతుంది. ఇది సాధారణ పద్ధతి. ఈ పద్ధతి కేరళ మరియూ ఈశాన్య రాష్ట్రాల్లో కొనసాగుతున్నది. సేంద్రీయ వ్యవసాయంలో సిక్కిం ముందు స్థానంలో ఉంది.
రెండవ పద్ధతిని గో-ఆధారిత పద్ధతి లేదా సుభాష్ పాలేకర్ పద్ధతి అని అంటారు. ఈ పద్ధతిలో సేంద్రీయ వ్యవసాయం జీవామృతం అను సహజ రసాయనంతో సాగుతుంది. ఇక కీటక నాశానులుగా నీమాస్త్రం, బ్రహ్మాస్త్రం, అగ్ని అస్త్రం అను సహజ రసాయనాలు వాడబడతాయి.http://en.wikipedia.org/wiki/Organic_farming
బుచ్చయ్యపాలెం
"బుచ్చయ్యపాలెం" గుంటూరు జిల్లా, పెదకూరపాడు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
పెదకూరపాడు మండలంలోని 75 తాళ్ళూరు, కంభంపాడు, కన్నెగండ్ల, కాశిపాడు, గారపాడు, చినమక్కెన, జలాల్‌పురం, పాటిబండ్ల, పెదకూరపాడు, బలుసుపాడు, బుచ్చయ్యపాలెం, ముస్సాపురం , రామాపురం, లగడపాడు, లింగంగుంట్ల మరియు హుసేన్‌నగరం గ్రామాలు అన్నీ ఉన్నాయి.
త్రాగునీటి సౌకర్యం:- ఈ గ్రామస్థులు అందరూ కలిసి సమిష్టిగా ఆలోచనచేసి, గ్రామానికి ఉమ్మడిగా ఉన్న చెరువులో చేపల అమ్మకం ద్వారా వచ్చిన రు. 2.1 లక్షల ఆదాయాన్ని ఉపయోగించి ఒక శుద్ధజల కేంద్రాన్ని ఏర్పాటు చేసికొన్నారు. దీనికి తోడు గ్రామ సర్పంచి శ్రీ పరుచూరి పూర్ణచంద్రరావు, తన స్వంత నిధులు రు. 40 వేలు సమకూర్చడంతో ఈ కేంద్రాన్ని ఏర్పాటుచేసుకొన్నారు.
సుబ్బయ్య పాలెం
"సుబ్బయ్యపాలెం" గుంటూరు జిల్లా, రొంపిచెర్ల మండలానికి చెందిన గ్రామం.
త్రాగునీటి సౌకర్యం:- ఈ గ్రామానికి చెందిన మాజీ సర్పంచ్ శ్రీ ఇంటూరి ప్రసాదు, తన తల్లిదండ్రులు సీతారామమ్మ, వెంకటరావుల ఙాపకార్ధం, ఒక లక్షన్నర రూపాయల విలువగల స్థలాన్నీ, ఒకటిన్నర లక్షల రూపాయల విలువగల గదినీ ఎన్.టి.ఆర్. సుజల స్రవంతి పథకానికి విరాళంగా సమకూర్చినారు. దీనితో ఈ గ్రామంలో ప్రజలందరికీ రెండు రూపాయలకే 20 లీటర్ల శుద్ధిచేనీ త్రాగునీరు అందించుచున్నారు.
తిమ్మానగర్ (మెదక్ మండలము)
తిమ్మానగర్,తెలంగాణ రాష్ట్రం, మెదక్ జిల్లా,మెదక్ మండలం, మక్తా భూపతిపూర్ రెవిన్యూ గ్రామ పరిధిలోని గ్రామ పంచాయితీ హోదా కలిగిన శివారు గ్రామం.
ఈ గ్రామం మెదక్ పట్టణం నుండి 12 కి.మీ. దూరంలో ఉంది.
ఈ గ్రామం పూర్తిగా వ్యవసాయ ఆధారిత గ్రామం.ఈ గ్రామంలో రెండు ప్రసిద్ధ దేవాలయాలు ఉన్నాయి.అవి హరి హర దేవాలయం, గట్టు మైసమ్మ తల్లి దేవాలయం.హరి హర దేవాలయం దాదాపుగా 550 సంవత్సరాల క్రితం నిర్మించినట్లుగా గ్రామ పెద్దలు చెబుతుంటారు. ఈ గట్టు మైసమ్మ తల్లి దేవాలయం తిమ్మానగర్ గ్రామం నుండి 3.7 కి.మీ.దూరంలో ఉంది.ఈ దేవాలయం అడవులకి పంట పొలాలకి మధ్య ఉంది. అక్కడ ప్రతి గురు, ఆదివారాలలో పండగలు జరుపుకుంటారు.పంచపాండవులు ఈ గ్రామం గుండా ప్రయాణించినట్టు గ్రామ ప్రజలు చెబుతుంటారు.పూర్వం ఈ గ్రామం కాకతీయుల పరిపాలనలో ఉండేది.ఆ తరువాత నిజాం పరిపాలనలో ఉండేది.భూపతిపూర్, తిమ్మానగర్ కలిసి ఒక గ్రామంగా ఉండేవి.కాని కొన్ని సంవత్సరాల తరువాత తిమ్మానగర్ ప్రత్యేక గ్రామ పంచాయితీగా వేరు చేయబడింది.ఇక్కడి విద్యార్థులు ఐదవతరగతి వరకు ఈ గ్రామంలో చదివి, పదవ తరగతి వరకు డదువుకోవటానికి పక్క గ్రామానికి (భూపతిపూర్) వెళ్లి చదువుకుంటారు.ఉన్నత విద్యకు మెదక్, హైదరాబాద్ ఆ పరిసర ప్రాంతలకు వెళతారు.ఈ గ్రామ ప్రజలు దసరా, నల్లపోచమ్మ జాతరను చాలా వైభవంగా నిర్వహిస్తారు.
కూడల్లి
"కూడల్లి" కృష్ణా జిల్లా నందిగామ మండలానికి చెందినగ్రామం.
శ్రీ సంగమేశ్వరస్వామివారి ఆలయం:- 
ఇక్కడ కట్టలేరు నది, వైరానదిలో సంగమించే ప్రాంతం, పుణ్యస్నానాలకు అనువుగా ఉంటుంది. [1]
[1] ఈనాడు కృష్ణా; 2014, అక్టోబరు-27; 9వ పేజీ.
వనమహోత్సవం
వనాలను పెంచే ఉద్దేశంతో సమూహంగా అధిక సంఖ్యలో మొక్కలు నాటే కార్యక్రమాన్ని వనమహోత్సవం అంటారు. మానవుని మనుగడకు అవసరమైన వాటిలో అతి ముఖ్యమైనవి చెట్లు, చెట్ల యొక్క ఆవశ్యకతను తెలియజేస్తూ ప్రతి ఒక్కరు మొక్కలు నాటి వాటిని పెంచేలా ప్రోత్సహిస్తూ ఈ వనమహోత్సవాన్ని చేపడుతారు.
కార్తీకమాసంలో జరిపే వనమహోత్సవంను కార్తీక వనమహోత్సవం అంటారు. కార్తీకమాసంలో జరిగే ఈ వనమహోత్సవాన్ని ఆంధ్రప్రదేశ్ ప్రభుత్వం రాష్ట్ర పండుగగా గుర్తించి 2014 కార్తీకమాసంలో ఒక రోజున 25 కోట్ల మొక్కలను ప్రజలందరి సహకారంతో నాటించాలని నిర్ణయించింది. ఈ కార్యక్రమంలో భాగంగా ప్రభుత్వాధికారులు, ఉద్యోగులు, విద్యార్థులు, సామాజిక కార్యకర్తలు అందరు హాజరు కావాలని ముఖ్యమంత్రి చంద్రబాబు సూచించారు. అందుకోసం కార్తీకమాసంలో ఒక రోజును ఐచ్ఛిక సెలవు దినంగా ప్రకటించనున్నారు.
ఆంధ్ర సాహిత్య పరిషత్, కాకినాడ
మద్రాసులో జయంతి రామయ్య పంతులు అధ్యక్షతన "ఆంధ్ర సాహిత్య పరిషత్తు" ఏర్పడ్డది. వావిలికొలను సుబ్బారావు, వేదం వేంకటరాయ శాస్త్రి లాంటి పండితులు జయంతి రామయ్య వాదాన్ని బలపరిచారు. దేశం అంతటా సభలు పెట్టి వ్యాసరచన పరీక్షలో ప్రభుత్వం ఇచ్చిన స్వేచ్ఛను ఉపసంహరించాలని పెద్ద ఎత్తున ఉద్యమం లేవదీసారు. వ్యవహారిక భాష వాదులకు వ్యతిరేఖంగా జయంతి రామయ్య పంతులు "A Defence of literary telugu "అన్న గ్రంథం రచించారు.
ఆంధ్ర సాహిత్య పరిషద్ 12 మే 1911 మద్రాస్‌లో ఏర్పడింది. 8.4.1913 బ్రిటిష్ కంపెనీ ఏక్ట్ ప్రకారం రిజిస్త్రేషన్ జరిగింది. సంస్థ ఏర్పాటుకు ప్రధాన కారణం తెలుగు సాహిత్య అభివృద్ధి, సాహిత్య పుస్తక ప్రచురణ, విశ్త్రుత ప్రాచుర్యం కల్పించడం. దీని వెనుక ప్రముఖ కవి మరియు శాసన పరిశోధకులు జయంతి రామయ్య పంతులు ముఖ్యులు ఈయన శాసన పరిశోధకులు. తెలుగులో వ్యవహారిక భాషోద్యమం జరిగినప్పుడు ఆయన గ్రాంథికవాదులకు నాయకత్వం వహించి పోరాడారు. పిఠాపురం మహారాజా వారి ఆర్థిక సహాయంతో "సూర్యారాయంధ్ర నిఘంటువు"ను 1936లో రచించారు.
సాహిత్య పరిషత్ 1912 మొదలుకొని 1918 వరకూ అనేక రచయితల పుస్తకాలను ప్రచురించి ప్రాచుర్యం కల్పించింది. 1919- 20 మద్య కొన్ని కారణాల వలన పిఠాపురం రాజావారి జోక్యంతోనూ జయంతి రామయ్య పంతులు గారి చొరవతోనూ దీనిని కాకినాడకు తరలించారు. తరువాత 1946 వరకూ ఇది ప్రైవేటు పరంగా పుస్తక ప్రచురణ, ప్రచారంలో కృషిచేసింది. 1947లో జయంతి రామయ్య పంతులు గారి సోదరి శ్రీమతి సుబ్బమ్మల భర్త అయిన ప్రభల సుందర రామయ్య గార్ల దాతృత్వం వలన సంస్థకు చక్కని భవనం సమకూరింది. అప్పటి నుండి ఆంధ్ర సాహిత్య పత్రికలను ప్రచురిస్తూ అత్యంత ప్రజాధరణ పొందిన సూర్యాంధ్ర నిఘంటువును 1946లో ప్రచురించింది, దానిని 7 భాగాలుగా విడగొట్టి సరికొత్త ప్రచురణ కావించింది
1973 నుండి సాహిత్య పరిషత్ ఆంధ్రప్రదేశ్ ప్రభుత్వ ఆధీనంలోకి వచ్చింది. అప్పటి నుండి ఈ భవనానికి మరిన్ని హంగులు కూర్చి ఆంధ్ర సాహిత్య పరిషత్ గవర్నమెంట్ మ్యూజియం అండ్ రీసెర్చ్ ఇనిస్టిట్యూట్ (ANDHRA SAHITYA PARISHAD GOVERNMENT MUSIUM AND REASEARCH INSTITUTE) అని మార్పుచేసారు. ఆఫ్ఫటి నుండి ఇది ఆంధ్రప్రదేశ్ పురావస్తుశాఖ ఆధీనంలో పనిచేస్తున్నది.
1977 నుండి వారి ద్వారా సుమారు 400 పురాతన రాతి విగ్రహాలు, టెర్రాకోటా వస్తువులు, రాగి ఇత్తడి పంచలోహ విగ్రహాలు తదితర ఇతర వస్తువులు సేకరించబడి జాగ్రత్త చేయబడ్డాయి. ఇంకా మరిన్ని సేకరించబడుతున్నాయి.ఫైర్ సర్వీస్ కార్యాలయం ప్రక్కన, పశువుల ఆసుపత్రి రోడ్, పైపుల చెరువు వద్ద, రామారావు పేట, కాకినాడ
ద ఇంటర్నేషనల్ థర్మోన్యూక్లియర్ ఎక్స్‌పెరిమెంటల్ రియాక్టర్
ద ఇంటర్నేషనల్ థర్మోన్యూక్లియర్ ఎక్స్‌పెరిమెంటల్ రియాక్టర్ అనగా ఫ్రాన్స్ లో నిర్మించతలపెట్టిన అతిపెద్ద కేంద్రక సంలీన అణు రియాక్టరు. దీనిని అత్యంత కీలక పాత్ర వహిస్తున్న భారత్ సహా 35 దేశాలు కలిసి రూ.1.22 లక్షల కోట్లతో స్వచ్ఛ అణువిద్యుత్ కోసం ఈ ప్రాజెక్టు నిర్మిస్తున్నాయి. ఈ రియాక్టర్ నిర్మాణం 2021 నాటికి పూర్తయ్యేలా భారత్ సహా అమెరికా, చైనా, రష్యా, దక్షిణకొరియా, ఈయూ, జపాన్ శాస్త్రవేత్తలు డాక్టర్ ఒసామూ మోటోజిమా నేతృత్వంలో సంయుక్తంగా కృషిచేస్తున్నారు. ఈ సందర్భంగా 2014 లో 800 మంది శాస్త్రవేత్తలు సెయింట్‌పీటర్స్‌బర్గ్‌లో సమావేశమై ప్రణాళికలు రూపొందించారు. సూర్యునిలో నిరంతరం మండుతూ ఏవిధంగా వేడి ఉత్పన్నమవుతుందో అటువంటి ప్రక్రియను ఈ అణురియాక్టర్ లో జరిపి విడుదలయ్యిన వేడితో విద్యుత్‌ను ఉత్పత్తి చేసేందుకు అంతర్జాతీయ శాస్త్రవేత్తలు నడుంబిగించారు. దశాబ్దాలుగా ఎదురుచూసి నిర్మించతలపెట్టిన మొట్టమొదటి "కేంద్రక సంలీన అణు రియాక్టర్" ఇది. ఈ రియాక్టర్ ప్రక్రియ ద్వారా వెలువడే శక్తితో తయారు చేసే విద్యుత్ స్వచ్ఛమైన విద్యుత్‌, దీని నుంచి ఎలాంటి వ్యర్థాలు ఏర్పడవు, నియంత్రించడం సులభం, ప్రమాదాలు సంభవించే అవకాశం ఉండదు.
కేంద్రక సంలీనం అనగా రెండు లఘు పరమాణువుల కేంద్రకాలు సంలీనం చెంది ఒకే ఒక పెద్ద కేంద్రకంగా ఏర్పడటం. రెండు పరమాణువుల కేంద్రక ద్రవ్య రాశి కంటే ఈ పరమాణువులు కలిసి పెద్దగా ఒకే ఒక కేంద్రకంగా ఏర్పడిన ద్రవ్యరాశి తక్కువగా ఉంటుంది. ఈ ప్రక్రియలో విచ్ఛిన్నమైన ద్రవ్యరాశి శక్తిగా జనిస్తుంది. కేంద్రక సంలీన చర్య సూర్యునిలో నిరంతరం జరుగుతుండటం వలన శక్తి అనంతంగా జనిస్తూ ఉంటుంది. ఈ చర్యలో రెండు హైడ్రోజన్ పరమాణువులు కలిసి ఒక హీలియం అణువు గా ఏర్పడుతూ అనంతశక్తి జనిస్తూ ఉంటుంది.
కర్ణాటక రాష్ట్రం ఆనకట్టలు మరియు జలాశయాలు జాబితా
ఈ క్రింది ఆనకట్టలు మరియు జలాశయాలు కర్నాటక రాష్ట్రంలో ఉన్నాయి.
ఆంధ్రప్రదేశ్ రాష్ట్రం ఆనకట్టలు మరియు జలాశయాలు జాబితా
ఈ క్రింది ఆనకట్టలు మరియు జలాశయాలు ఆంధ్ర ప్రదేశ్లో ఉన్నాయి.రామథీర్థం బాలంచింగ్ రిసర్వాయర్ ప్రకాసం జిల్లా
అంబేద్కర్ నగర్
అంబేద్కర్ నగర్, గుంటూరు జిల్లా, చుండూరు మండలానికి చెందిన గ్రామం. పిన్ కోడ్ నం., ఎస్.టి.డి.కోడ్ = 08644.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది. 
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి అమర్తలూరి పెరిశమ్మ, సర్పంచిగా ఎన్నికైనారు. [1]
[1] ఈనాడు గుంటూరు సిటీ; 2015, ఆగస్టు-15; 42వపేజీ.
అణు విద్యుత్
అణు విద్యుత్ లేదా అణు శక్తి అనగా ఒక పదార్థం యొక్క అణువుల కేంద్రకాలను పట్టి ఉంచే ఒక శక్తి. అణువులు అంటే పదార్థాన్ని విడగొడుతూ పోతే చివరికి మిగిలే అతి సూక్ష్మమైన కణాలు. ప్రతి అణువుకు ఒక కేంద్రం ఉంటుంది. వీటిలోనే అణుశక్తి దాగి ఉంటుంది. కొన్ని రేడియో ధార్మిక పదార్థాలకు సంబంధించిన కొన్ని అణువులు ఈ శక్తినంతటినీ దాచుకోకుండా కొంత భాగాన్ని రేడియేషన్ రూపంలో బయటకు వెదజల్లుతూ ఉంటాయి.
ఈ అణుశక్తిని వెలికితీయడానికి ప్రధానంగా రెండు పద్దతులున్నాయి. ఒకటి కేంద్రక విచ్ఛిత్తి మరొకటి కేంద్రక సంలీనం. కేంద్రక విచ్ఛిత్తి అంటే ఒక అణువును రెండుగా విడగొట్టడం. కేంద్రక సంలీనం అంటే రెండు అణువులను కలిపి ఒక అణువును తయారు చేయడం. ఈ రెండు పద్దతుల్లోనూ అపారమైన శక్తి విడుదలౌతుంది. ఈ ప్రక్రియ ప్రకృతి సిద్ధంగా కూడా జరుగుతుంది. ఉదాహరణకు సూర్యుడి నుంచి వేడిమి పుట్టడానికి కేంద్రక సంలీనమే కారణం. అణు విద్యుత్కేంద్రాలలో కేంద్రక విచ్చిత్తిని ఉపయోగించి విద్యుదుత్పత్తి చేస్తారు. ఈ రెండూ ప్రక్రియలను అణ్వాయుధాల తయారీలో కూడా వాడతారు.
రాష్ట్రపతి నిలయం
రాష్ట్రపతి నిలయం తెలంగాణ రాష్ట్రంలోని సికింద్రాబాద్లో భారత రాష్ట్రపతి విడిది కోసం నిర్మించిన భవనము.దీనిని రెసిడెన్సీ భవనముగా కూడా పిలుస్తారు.
సికింద్రాబాద్ నుంచి సిద్దిపేటకు వెళ్లే దారిలో సికింద్రాబాద్‌కు 10 కిలోమీటర్ల దూరంలో లోతుకుంట అనే ప్రాంతానికి దగ్గర్లో రాష్ట్రపతి నిలయం ఉంది. దీన్ని పురాతన, వారసత్వ కట్టడంగా ప్రభుత్వం ప్రకటించింది. సుమారు 70 ఎకరాల విస్తీర్ణంలో, దట్టమైన పురాతన చెట్ల నీడలో రాష్ట్రపతి నిలయం ఆనాటి రాచరికపు తీపి గుర్తుగా నిలుస్తుంది.
బ్రిటీషు వారి పాలనలో అప్పటి "వైస్రాయ్ నివాసం "గా ఈ భవనాన్ని నిర్మించారు. ఆ తర్వాత నిజాం ప్రభువులు స్వాధీన పరచుకున్నారు. స్వాతంత్య్రానంతరం, 1950లో కేంద్ర ప్రభుత్వం రూ.60 లక్షలకు కొనుగోలు చేసి దక్షిణాదిలో రాష్ట్రపతికి విడిదిగా తీర్చిదిద్దారు. రాష్ట్రపతి నిలయం ఢిల్లీతో పాటు, హైదరాబాద్‌లోని బొల్లారం, హిమాచల్‌ప్రదేశ్ రాష్ట్ర రాజధాని సిమ్లాలో రాష్ట్రపతి రిట్రీట్‌లు ఉన్నాయి. రాష్ట్రపతి ఉత్తరాదికే పరిమితం కాకుండా ఇతర ప్రాంతాల్లోని స్థానిక ప్రజా సమస్యలపై ఒక అవగాహన కోసమని దక్షిణాది రాష్ట్రాల వారి కోసం హైదరాబాద్‌లో అలాగే మరొకటి సిమ్లాలో ఏర్పాటు చేశారు.
ఏటా కొన్ని రోజులపాటు రాష్ట్రపతి దక్షిణాది పర్యటనకు వస్తుంటారు. వారం నుంచి పదిహేను రోజులుండే ఈ పర్యటన సమయంలో రాష్ట్రపతికి ఇదే భవనం విడిదిల్లు. ఆ సమయంలో స్థానిక పెద్దలను ఆయన కలుస్తున్నారు. ప్రజల బాగోగులు తెలుసుకుంటున్నారు. బాబూ రాజేంద్రప్రసాద్ దగ్గర్నుంచి డాక్టర్ సర్వేపల్లి రాధాకృష్ణన్, వి.వి.గిరి, డాక్టర్ నీలం సంజీవరెడ్డి తదితరులందరూ క్రమం తప్పకుండా ప్రతి ఏడాది కనీసం 15 రోజులు రాష్ట్రపతి నిలయంలో బస చేశారు. 2014 లో రాష్ట్రపతి ప్రణబ్ ముఖర్జీ కూడా ఇక్కడ విడిది చేశారు.
25 వేల చదరపు అడుగుల విస్తీర్ణంలో రాష్ట్రపతి భవన నిర్మాణం జరిగింది. రాష్ట్రపతి నిలయం నిర్మాణ శైలి రాచఠీవీతో చూపరులను ఆకట్టుకునే రీతిలో ఉంటుంది. మొత్తం ప్రాంగణంలో సుమారు 20 గదులకు పైగా ఉన్నాయి. వాటిలో కొన్నింటిని అతిథుల కోసం, కార్యాలయ నిర్వహణకు, సమావేశాల ఏర్పాటుకు కేటాయించారు. ఒక చక్కని వనమూలికా తోటను అభివృద్ధి చేశారు. అనేక అరుదైన ఆయుర్వేద మొక్కలసాగు ఇక్కడ జరుగుతోంది.
రాష్ర్టపతి నిలయం చుట్టూ ఎత్తయిన ప్రాకారాలతో, అధిక భాగం దట్టమైన పురాతన వృక్షాలతో నిండి ఉంటుంది. సెంట్రల్ పబ్లిక్ వర్క్స్ డిపార్టెమెంట్ రాష్ర్టపతి నిలయం నిర్వహణ చూస్తున్నారు. రాష్ర్టపతి ఇక్కడ బస చేయని రోజుల్లో గట్టి పోలీస్ భద్రత ఉంటుంది. లోనికి ఎవరినీ అనుమతించరు. ఏడాదిలో ఓ నెల రోజులు మాత్రం, అదీ రాష్ర్టపతి హైదరాబాద్ వస్తున్నారంటే, ఆయా ఏర్పాట్లు చూసే అధికారులు, సంబంధిత సిబ్బందితో రాష్ర్టపతి నిలయం సందడిగా పలు ప్రభుత్వశాఖల అధికారులతో నిండిపోతుంది. 2011 నుండి రాష్ర్టపతి పర్యటన అనంతరం, ఒక వారం రోజులపాటు జంటనగరాల్లో సాధారణ పౌరులని ఈ నిలయాన్ని సందర్శించే అవకాశం కలిపిస్తున్నారు.
అఘోరనాథ్ చటోపాథ్యాయ
అఘోరనాథ ఛటోపాధ్యాయ హైదరాబాదుకు చెందిన ఒక విద్యావేత్త. ప్రముఖ స్వాతంత్ర్య సమరయోధురాలు సరోజినీ నాయుడు ఇతని కుమార్తె.
అఘోరనాథ ఛటోపాధ్యాయ ఆచార్యుడు మాత్రమే కాదు, శాస్త్రవేత్త కూడా. ఇంగ్లాండు వెళ్లి, డీఎస్సీ పూర్తి చేసిన తొలి భారతీయుడు ఆయనే.
ప్రస్తుత బంగ్లాదేశ్ రాజధాని అయిన ఢాకా శివార్లలోని బ్రాహ్మణగావ్‌లో 1851లో పుట్టిన అఘోరనాథ పాఠశాల విద్య అంతా ఢాకాలో సాగింది. తర్వాత కలకత్తాలోని ప్రెసిడెన్సీ కాలేజీలో డిగ్రీ పూర్తి చేశారు. సంస్కృత పండితుడైన రామచరణ్ ఛటోపాధ్యాయ తనయుడైన అఘోరనాథ చిన్ననాటి నుంచే చురుకైన విద్యార్థిగా గుర్తింపు పొందారు. గిల్‌క్రిస్ట్ స్కాలర్‌షిప్ సాధించి, ఉన్నత విద్య కోసం ఇంగ్లాండు వెళ్లారు. ఎడిన్‌బర్గ్ వర్సిటీలో చదువుకుంటుండగా, భౌతిక శాస్త్రంలో ‘బక్స్‌టర్’ బహుమతి, రసాయనిక శాస్త్రంలో ‘హోప్’ బహుమతి సాధించారు. అదే వర్సిటీ నుంచి డీఎస్సీ పట్టాను అందుకున్నారు. అఘోరనాథ ఛటోపాధ్యాయ శాస్త్రవేత్త మాత్రమే కాదు, బహుభాషా కోవిదుడు కూడా. బెంగాలీ, ఇంగ్లిష్, సంస్క­ృతం, గ్రీక్, హిబ్రూ, ఫ్రెంచ్, జర్మన్, రష్యన్ భాషలలో ఆయనకు ప్రావీణ్యం ఉండేది. సంస్క­ృత పాండిత్యానికి గుర్తింపుగా అప్పట్లో శంకరాచార్య పీఠం నుంచి ‘విద్యారత్న’ బిరుదు కూడా పొందారు.
నిజాం వద్ద అప్పటి ప్రధాని మొదటి సాలార్‌జంగ్ ఆహ్వానంపై అఘోరనాథ 1878లో హైదరాబాద్ వచ్చారు. నిజాం రాజ్యంలో ఆధునిక విద్యావ్యాప్తి కోసం చొరవ తీసుకున్న మొదటి సాలార్‌జంగ్, అప్పటి బ్రిటిష్ భారత ప్రాంతం నుంచి మరికొందరు విద్యావేత్తలను కూడా ఇక్కడకు రప్పించారు. అఘోరనాథ తొలుత ఒక ఇంగ్లిష్ మీడియం స్కూల్‌ను ప్రారంభించారు. మూడేళ్ల తర్వాత 1881లో హైదరాబాద్ కాలేజీని స్థాపించి, దానికి తొలి ప్రిన్సిపాల్‌గా పనిచేశారు. తర్వాత అది నిజాం కాలేజీగా వూరింది. అఘోరనాథ భార్య వరదాదేవి కూడా భర్త కృషిలో పాలు పంచుకున్నారు. స్వతహాగా కవయిత్రి, విద్యావంతురాలు అయిన ఆమె, నాంపల్లిలో బాలికల కోసం పాఠశాల ప్రారంభించారు. నగరంలో తొలి బాలికల పాఠశాల ఇదే. బ్రిటిష్ పాలిత ప్రాంతంలో అప్పట్లో ఉధృతంగా ఉన్న సంస్కరోణద్యమం ప్రభావంతో అఘోరనాథ దంపతులు ఇక్కడ సంస్కరణల కోసం తవు వంతు కృషి చేశారు. హైదరాబాద్‌లో వారి నివాసం సాహితీ, సాంస్కృతిక, రాజకీయ కేంద్రంగా ఉండేది. నిత్యం మేధావులు, కళాకారులతో కళకళలాడుతుండేది. అఘోరనాథ ఎనిమిది మంది సంతానంలో సరోజినీదేవి ‘భారతకోకిల’గా సుప్రసిద్ధురాలు. వీరేంద్రనాథ్ విప్లవకారుడు కాగా, హరీంద్రనాథ్ బహుముఖ ప్రజ్ఞశాలి.
హైదరాబాద్‌లో ఆధునిక విద్యావ్యాప్తికి పునాదులు వేసిన అఘోరనాథ ఛటోపాధ్యాయపై నిజాం సర్కారు ఏమాత్రం కృతజ్ఞత చూపకపోగా, నిరాదరణనే ప్రదర్శించడం ఒక చారిత్రక విషాదం. అప్పట్లో చందా రైల్వే ప్రాజెక్టు కోసం ఇంగ్లాండు నుంచి ఆర్థిక సాయం తీసుకోవాలన్న నిజాం సర్కారు ప్రతిపాదనను వ్యతిరేకించడమే అఘోరనాథ నేరమైంది. నిజాం సర్కారు నిర్దాక్షిణ్యంగా ఆయనను హైదరాబాద్ నుంచి బహిష్కరించింది. దీంతో ఆయున 1882లో హైదరాబాద్‌ను వీడి కలకత్తా వెళ్లిపోయారు.అయితే, అప్పటి వైస్రాయ్ ఈ వివాదంలో జోక్యం చేసుకుని, నిజాం సర్కారుకు అక్షింతలు వేయడంతో అఘోరనాథను వెనక్కు పిలిపించింది. అయితే, ప్రిన్సిపాల్ పోస్టు నుంచి తప్పించి, ప్రొఫెసర్ పోస్టుకే పరిమితం చేసింది. అఘోరనాథ ఇంగ్లాండులో కెమిస్ట్రీ చదువుకున్నా, మన ప్రాచీన శాస్త్రాల్లోని ఆల్కెమీలోనూ పరిశోధనలు సాగించేవారు. ఆయున మనవరాలు మృణాళిని కథనం ప్రకారం.. కొందరు సాధువుల వద్ద తక్కువ లోహాలను బంగారంగా మార్చే విద్యను నేర్చుకున్నారట. కొద్దిపాటి రాగితో ఆయున బంగారు నాణాన్ని తయూరు చేయుడాన్ని తాను ప్రత్యక్షంగా చూసినట్లు ఆమె ఒక ఇంటర్వ్యూలో చెప్పారు. తక్కువ లోహాలను బంగారంగా వూర్చి, ఆ డబ్బును దేశమంతటా ఉచిత, నిర్బంధ విద్య కోసం ఖర్చు చేయాలని భావించేవారట.
మంథాన భైరవుడు
మంథాన భైరవుడు మహబూబ్ నగర్ జిల్లా అలంపూర్ ప్రాంతానికి చెందిన కవి. పాలమూరు జిల్లా సాహిత్య చరిత్రలో తొలి సంస్కృత కవి... క్రీ.శ. 10 వ శతాబ్దికి చెందిన వాడు. జైన మతావలంభికుడు. ఈ కవి తంత్ర గ్రంథాలు రచించాడు. "భైరవతంత్రం" పేరుతో ఇతను రచించిన గ్రంథం పలువురు పరిశోధకులచే ప్రశంసలందుకుంది. ఇది సంస్కృత గ్రంథం. 22 పత్రాలతో కూడిన తాళపత్ర గ్రంథమిది. సురవరం ప్రతాపరెడ్డి గోలకొండ కవుల సంచికలో ఈ కవి గురించిన ప్రస్తావన ఉంది. ప్రముఖ కవి పండితులు, పరిశోధకులు మావవల్లి రామకృష్ణ కవి కుమార సంభవానికి రాసిన పీఠికలో వీరిని, వీరి గ్రంథాన్ని ప్రశంసించారు. భైరవుడు "ఆనందకందకం" అను మరో గ్రంథాన్ని రచించినట్లు శేషాద్రి రమణ కవులు పేర్కొన్నారు. ఆదిరాజు వీరభద్రరావు కూడా ఈ కవిని గురించి తమ రచనల్లో పేర్కొన్నాడు.
గ్రంథం ప్రారంభంలో...
" శ్రీహర మహాశాంతం భైరవం భీమనిగ్రహం
సమస్కృత్వా ప్రవక్ష్యామి భూతంత్రం సుపాస(వ)నం"
గ్రంథాంతంలో...
"ఏతత్తంత్రం మాయా ప్రోక్తం గపనీయం ప్రయత్నతః
ప్రియశిష్యాయ ధాతవ్యం పుత్రాయచ విశేషితః
ఇతి భైరవాగమే భూత తంతే సప్తవింశతి పటలః"
వినయాశ్రమము
జాతి పునర్నిర్మాణ కార్యక్రమాలకు రూపకల్పనగా, దాతల దాతృత్వానికి మారుపేరుగా చెరుకుపల్లి వినయాశ్రమం నిలిచింది. ఆనాడు బాపూజీ దేశంకోసం సర్వస్వం త్యాగం చేయమన్న పిలుపునందుకొని, శ్రీ తుమ్మల బసవయ్య, దుర్గాంబ దంపతులు తమ యావదాస్థినీ ఈ ఆశ్రమానికి అర్పించారు. 1933 డిసెంబరు -23న జాతిపిత మహాత్మాగాంధీజీ చేతులమీదుగా ప్రారంభమైనది. స్వాతంత్ర్యోద్యమంలో భాగంగా గాంధీజీ వినయాశ్రమంలో రెండురోజులు గడిపినారు. ఇక్కడ ఉండి ప్రజలలో స్వాతంత్ర్యోద్యమం గురించి ప్రేరణ కలిగించారు. ఆనాడు ఆయన నాటిన మొక్క నేడు మహావృక్షమైనది. బాపూజీ విశ్రాంతి తీసికున్న కుటీరం, నేడు ఆలనాపాలనకు దూరమైనది. ఆ తరువాత రైతుబాంధవుడు శ్రీ ఎన్.జి.రంగా పేరుతో వినయాశ్రమంలో, కృషి విఙానకేంద్రం ఏర్పాటుకు నిర్ణయం తీసికొన్నారు. 50 ఎకరాల విస్తీర్ణంలో భారతీయ వ్యవసాయ పరిశోధన మండలి సహకారంతో 1992లో, "ఎన్.జి.రంగా కృషి విఙాన కేంద్రం" ఏర్పాటయినది. దీనిలో ప్రధానంగా వ్యవసాయ, వ్యవసాయేతర వృత్తివిద్యలో శిక్షణ కార్యక్రమాలు చేపట్టినారు. నూతన సాంకేతిక పరిఙానం రైతులకు చేర్చేటందుకు ప్రత్యేక కార్యక్రమాలు రూపొందించారు. మొదట్లో ఈ కేంద్రములో సాగుశిక్షణ కార్యక్రమాలు చేపట్టినారు. వ్యవసాయ ప్రదర్శన క్షేత్రాలను ఏర్పాటు చేసి రైతులకు అవగాహన కల్పించటం, కిసాన్ మేళాలు, రైతు సదస్సులు, రైతు దినోత్సవం తదితర కార్యక్రమాలు నిర్వహించారు. 2008 వరకు పకడ్బందీగా అమలుపరచిన పలు పథకాలకు పురస్కారాలు వరించినవి. ఉత్తమ పనితీరుతో దేశంలోనే మూడోదిగా గుర్తింపు తెచ్చుకున్నది. ఇక్కడ శిక్షణ తీసికున్న రైతులు జాతీయస్థాయిలో ఎన్నో ఉత్తమ పురస్కారాలు అందుకున్నారు. మహారాష్ట్ర నుండి వానపాములనుతెచ్చి, ఎరువును తయారుచేసిన మొదటి కేంద్రం ఇదే. పంజాబునుండి తెచ్చిన తేనెటీగలతో తేనెపరిశ్రమ, మల్బరీ ఆకులను పెంచడం ద్వారా పట్టుపరిశ్రమ అభివృద్ధికీ, బి.టి.ప్రత్తి విత్తన ప్రదర్శన, 2716 వరివంగడాల అభివృద్ధి, ఇక్కడే జరిగినవి. ఇంతటి ప్రాధాన్యం ఉన్న కృషి విఙాన కేంద్రం ఆధిపత్య పోరులో మూతబడింది. ఇక్కడ కార్యక్రమాలు నిలిచిపోవడంతో భవనాలు శిథిలమైనవి. [ఈనాడు గుంటూరు రూరల్; 2014, అక్టోబరు-29; 11వ పేజీ]
జెన్నివారిపల్లె
"జెన్నివారిపల్లె" ప్రకాశం జిల్లా బేస్తవారిపేట మండలానికి చెందిన
[1] ఈనాడు ప్రకాశం; 2014,అక్టోబరు-29; 14వ పేజీ.
తమిళనాడు రాష్ట్రం ఆనకట్టలు మరియు జలాశయాలు జాబితా
ఈ క్రింది ఆనకట్టలు మరియు జలాశయాలు తమిళనాడు లో ఉన్నాయి.
మహారాష్ట్ర రాష్ట్రం ఆనకట్టలు మరియు జలాశయాలు జాబితా
ఈ క్రింది ఆనకట్టలు మరియు జలాశయాలు మహారాష్ట్ర లో ఉన్నాయి.
చవ్వా చంద్రశేఖర్ రెడ్డి
విసు కన్సలటెన్సీ, విసు ఫిలింస్ అధినేత, చలన చిత్ర నిర్మాత, పారిశ్రామికవేత్త సి.సి. రెడ్డి ( అక్టోబర్ 24, 1930 - అక్టోబర్ 6, 2014). ఉమ్మడి ఆంధ్ర ప్రదేశ్‌లో దివంగత వై.ఎస్.రాజశేఖర్ రెడ్డి ప్రభుత్వంలో ఐటీ శాఖ సలహాదారుగా కూడా వ్యవహరించారు.
1930, అక్టోబర్ 24 న జన్మించారు.
2008 సెప్టెంబరులో కాలి బొటన వేలికి సంబంధించిన "గౌట్" అనే వ్యాధితో బాధపడ్డారు. అది శ్రుతిమించి కేన్సర్‌గా మారే అవకాశముందని డాక్టర్లు తెలిపారు. సరైన ట్రీట్ మెంట్ తీసుకోకపోవడంతో కోమాలోకి వెళ్లి, ఐదురోజుల అనంతరం బయటపడ్డారు.
కొంత కాలంగా మూత్రపిండాల సమస్యతో బాధపడుతూ డయాలసిస్‌ చేయించుకుంటున్నారు.
2014, అక్టోబర్ 6 సోమవారం డయాలసిస్‌ కోసం బంజారాహిల్స్‌ కేర్‌ ఆసుపత్రికి వెళ్లారు. పక్రియ కొనసాగుతుండగానే ఒక్కసారిగా తీవ్ర అస్వస్థతకు గురై గుండెపోటు రావడంతో మృతి చెందారు.
తాటిపూడి జలాశయం
తాటిపూడి జలాశయం గోస్తని నది యొక్క ఒక నీటి రిజర్వాయర్. ఇది ఆంధ్ర ప్రదేశ్ లో విజయనగరం దగ్గర విజయనగరం, తాటిపూడి లో ఉన్నది.
జిల్లాలో ఒక భారీ, మరికొన్ని మధ్యతరహా, చిన్నతరహా సాగునీటి పాజెక్టులు ఉన్నాయి. జంఝావతి, తోటపల్లి, పెద్దగెడ్డ, వెంగళరాయసాగర్‌, ఆండ్ర, గడిగెడ్డ, తాటిపూడి, తారకరామతీర్ధ సాగర్‌ జలాశయాలు. ఇందులో జంఝావతి, పెద్దగెడ్డ, వెంగళరాయ, ఆండ్ర, తాటిపూడి జలాశయాల కింద దాదాపు 40 వేల హెక్టార్ల ఆయకట్టు ఉంది. తాటిపూడి నుంచి విశాఖపట్నానికి రెండు టీఎంసీల తాగునీరు అందిస్తున్నారు. వట్టిగెడ్డ, పారాది ఆనకట్ట, సువర్ణపాడు, వేగావతి, సీతానగరం, పెదంకలాం ఆనకట్టలున్నాయి. వీటి ద్వారా 10వేల హెక్టార్లకు పైగా ఖరీఫ్‌లో సాగునీరు అందుతోంది. ప్రస్తుతం జిల్లాలో తోటపల్లి, తారకరామ తీర్ధసాగర్‌, జంఝావతి జలాశయాలు నిర్మాణంలో ఉన్నాయి.
గంట్యాడ మండలం తాటిపూడి గ్రామం వద్ద గోస్తనీ నదిపై జలాశయం నిర్మించారు. 1965- 1968 మధ్యకాలంలో రూ. 1.85 కోట్ల వ్యయంతో తాటిపూడి ప్రాజెక్టు రూపుదిద్దుకుంది. దీని నీటి నిల్వ సామర్థ్యం 3.17 టీఎంసీలు. జలాశయం 650 ఎకరాల్లో విస్తరించి ఉంది. దీని గరిష్ఠ నీటిమట్టం 297 అడుగులు. దీని ద్వారా గంట్యాడ, జామి, ఎస్‌.కోట మండలాల్లో 15,366 ఎకరాలకు సాగునీరు, విశాఖపట్నానికి రెండు టీఎంసీల తాగునీరు అందుతోంది. జలాశయ నిర్మాణం నుంచి ఇప్పటివరకు ఆధునీకరణ పనులు చేపట్టక పోవడంతో సాగునీటి కాలువలు దెబ్బతిన్నాయి. ఇప్పుడు వీటి ఆధునీకరణ పనులకు జపాన్‌ నిధులు రూ.24.92 కోట్లు మంజూరయ్యాయి. టెండర్లు ప్రక్రియ పూర్తయ్యాక పనులు ప్రారంభించే అవకాశం ఉంది. ఈ జలాశయం నుంచి విశాఖపట్నం నగరానికి ప్రతిరోజు 11 మిలియన్‌ గ్యాలన్ల నీరు అందిస్తుండగా విజయనగరం ప్రజల దాహార్తి తీర్చడానికి జలాశయం దిగువన ఏటిలో భూగర్భ జలాలను ముషిడిపిల్లి పథకం ద్వారా సరఫరా చేస్తున్నారు. తాటిపూడి జలాశయం విశాఖపట్నం యొక్క నగరం నీటి నిల్వ కోసం ఉంది.
దిండి జలాశయము
" 'దిండి జలాశయము (రిజర్వాయర్)' " తెలంగాణా రాష్ట్రములో దిండి పట్టణము దగ్గర కృష్ణా నది మీద దిండి ఉపనది అంతటా విస్తరించిన ఒక మధ్య తరగతి జలాశయము ఇది శ్రీశైలం ప్రాజెక్టు ఎడమ కాలువ లోని భాగము. .
భారతదేశంలో మూడవ పెద్ద నది, దక్షిణ భారతదేశం మరియు ఆంధ్ర ప్రదేశ్, తెలంగాణ రాష్ట్రాలలో రెండో పెద్ద నది అయిన కృష్ణా నదిని తెలుగు వారు కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్ కు ఉత్తరంగా మహదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1,400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది. ద్వీపకల్పం పడమర చివరి నుండి తూర్పు చివరికి సాగే తన ప్రస్థానంలో కృష్ణ 29 ఉపనదులను తనలో కలుపుకుంటోంది. పుట్టిన మహాబలేశ్వర్ నుండి 135 కి.మీ.ల దూరంలో కొయినా నదిని తనలో కలుపుకుంటుంది. తరువాత వర్ణ, పంచగంగ, దూధ్‌గంగలు కలుస్తాయి. మహారాష్ట్రలో నది 306 కిలోమీటర్లు ప్రవహించాక బెల్గాం జిల్లా ఐనాపూర్ గ్రామం వద్ద కర్ణాటక రాష్ట్రంలోకి ప్రవేశిస్తుంది. కృష్ణా నది పడమటి కనుమలు దాటాక జన్మస్థానం నుండి దాదాపు 500 కి.మీ దూరంలో కర్ణాటకలోఘటప్రభ, మాలప్రభ నదులు కృష్ణలో కలుస్తాయి. ఆంధ్ర ప్రదేశ్ లోకి ప్రవేశించే ముందు, భీమ నది కలుస్తుంది. కర్ణాటకలో 482 కిలోమీటర్ల దూరం ప్రవహించి రాయ్ చూర్ జిల్లా దేవర్‌సుగుర్ గ్రామం వద్ద ఆ రాష్ట్రానికి వీడ్కోలు పలుకి, తెలంగాణ రాష్ట్రంలోని మహబూబ్‌నగర్ జిల్లా తంగడి వద్ద ప్రవేశిస్తుంది. తరువాత కర్నూలుకు దగ్గరలో కృష్ణ యొక్క అతిపెద్ద ఉపనది తుంగభద్ర కలుస్తుంది. తరువాత కొద్ది దూరంలోనే నది నల్లమల కొండల శ్రేణి లోని లోతైన లోయల లోకి ప్రవేశిస్తుంది. ఇక్కడే శ్రీశైలం, నాగార్జున సాగర్ ల వద్ద పెద్ద ఆనకట్టలు నిర్మించబడ్డాయి. ఇక్కడి నుండి చిన్న చిన్న ఉపనదులైన దిండి, మూసి, పాలేరు, మున్నేరు వంటివి కలుస్తాయి. విజయవాడ వద్ద బ్రిటిషు వారి కాలంలో నిర్మించబడ్డ ప్రకాశం బ్యారేజిని దాటి డెల్టా ప్రాంతంలో ప్రవేశిస్తుంది. విజయవాడ వద్ద ఈ నది 1188 మీటర్ల వెడల్పుతో విశ్వరూపాన్ని ప్రదర్శిస్తుంది. ఆ తరువాత దివిసీమ లోని హంసల దీవి వద్ద బంగాళాఖాతంలో కలుస్తుంది.
శ్రీశైలం ప్రాజెక్టు
అన్నవరం దేవేందర్‌
వర్థమాన కవులలో అన్నవరం దేవేందర్‌ ఒకరు. కవి సంగమం గ్రూప్ లో కవిత్వం రాస్తుంటారు.
ఈయన కేదారమ్మ, దశరథం దంపతులకు 1962, అక్టోబర్ 17 న కరీంనగర్ జిల్లా, హుస్నాబాద్ మండలం పోతారం గ్రామంలో జన్మించారు. దశరథం ఉపాధ్యాయుడిగా పనిచేశారు.
పంచాయితీరాజ్ శాఖ, జిల్లా ప్రజాపరిషత్, కరీంనగర్లో సీనియర్ సహాయకులు.
ఏదునూరి రాజేశ్వరి గారితో వివాహం జరిగింది. ఈవిడ ఉపాధ్యాయురాలు. వీరికి ఒక కూతురు (స్వాతి), కుమారుడు (గౌతమ్) ఉన్నారు.
రాగిణి ద్వివేది
రాగిణి ద్వివేది ఒక భారతీయ సినీ నటి. ఎక్కువగా దక్షిణ భారత భాషలలో నటిస్తుంది. ఈమె స్వస్థలము బెంగుళూరు.2011 నుండి ఈమె కర్ణాటక ప్రభుత్వం తరపున నందిని పాలు ప్రచారకర్తగా పనిచేస్తున్నది.
మిడ్ పెన్నా రిజర్వాయరు
" 'ఎంపిఆర్ ఆనకట్ట' '(మిడ్ పెన్నా రిజర్వాయర్) భారతదేశంనందు ఆంధ్ర ప్రదేశ్ రాష్ట్రములోని అనంతపురం జిల్లా లో పెన్నా నది మీద నిర్మించిన ఒక నీటిపారుదల ప్రాజెక్టు. ఇది భద్రంపల్లె మరియు వజ్రకరూర్ గ్రామాల్లో ఉంది.యాడికి కెనాల్ సిస్టం: ఈ పెన్నా అహోబిలం బ్యాలెన్సింగ్ రిజర్వాయర్ స్టేజ్-II కింద యాడికి కెనాల్ సిస్టం, "జలయజ్ఞం" క్రింద తీసుకోవడం జరిగింది. 
అప్పుడు గౌరవనీయ ముఖ్యమంత్రి అనంతపురం జిల్లాలో పెద్దవడుగూరు (ఎం) అప్పెచెర్ల గ్రామము వద్ద 20.03.2005 న యాడికి కెనాల్ సిస్టం పునాది రాయి వేసారు. ఈ పనులు చేపట్టినవి 4 పాకేజీలు అనగా 32, 33, 41 మరియు 42. చేస్తున్నారు. ప్యాకేజీలు మరియు హోదా వర్ణనగా క్రింద ఇవ్వబడింది.
ప్యాకేజీ: 41 - మిడ్ పెన్నా రిజర్వాయరుఆనకట్ట హెడ్ స్లూయిస్ నిర్మాణం, మిడ్ పెన్నార్ ఉత్తర కాలువ (సంతులనం పనిచేస్తుంది) విస్తరించాలని మరియు లైనింగ్, లక్ష్మీపల్లి వంక మొదలైనవి మెరుగుదలలు.
స్థితి:. పైన పని మెస్సర్స్ జి.హెచ్. రెడ్డి అసోసియేట్స్ & కేకే రెడ్డి అండ్ కో వారికి మంజూరు చేయబడింది మరియు అప్పగించారు. పని జరుగుతూ ఉంది.
ప్యాకేజీ: 42: క్రిష్టిపాడు గ్రామానికి సమీపంలో వీర్ మరియు నియంత్రకం ఎంచుకొని నిర్మాణం. 2200 క్యూసెక్కుల తో పెండేకల్లు రిజర్వాయర్ కు చాగల్లు నుంచి చానల్ లింక్ యాడికి కెనాల్ సిస్టం ఏర్పడటానికి త్రవ్వకాలు మరియు మెరుగుదలలు మొదలైనవి.
స్థితి: పైన పని మెస్సర్స్ హిందూస్తాన్ - రత్న, హైదరాబాద్ వారికి మంజూరు చేయబడింది మరియు అప్పగించారు మరియు పని జరుగుతూ ఉంది.
ప్యాకేజీ 32: 0.65 టిఎంసి అడుగుల సామర్థ్యం పెండేకల్లు బ్యాలెన్సింగ్ రిజర్వాయర్ యొక్క నిర్మాణం (సంతులనం పని), సరఫరా ఛానెల్తో, నీటిపారుదల కాలువ, పంపిణీ చేయు నాళము వ్యవస్థ, అన్ని సి.ఎం. & సి.డి. రచనలు, విధానం రోడ్లు, ఇరిగేషన్ ప్రాజేక్టు సృష్టించడానికి 18500 ఎకరాలతో సహా విచారణ, రూపకల్పన మరియు అంచనా మొదలైనవి.
స్థితి: పైన పని మెస్సర్స్ కెసిఎల్-జెసిసిజి (జెవి), హైదరాబాద్ వారికి మంజూరు చేయబడింది మరియు అప్పగించారు. పనులు పురోగతిలో ఉన్నాయి.
పెన్నా అహోబిలం బ్యాలెన్సింగ్ రిజర్వాయర్
పెన్నా అహోబిలం బ్యాలెన్సింగ్ రిజర్వాయరు (పిఏబిఆర్) భారతదేశంలో ఆంధ్ర ప్రదేశ్ రాష్ట్రము అనంతపురం జిల్లా లో కూడేరు మండలం, కొర్రకోడు గ్రామము సమీపంలో పెన్నానది అంతటా ఉన్న ఒక నీటిపారుదల ప్రాజెక్టు.
ఈ పెన్నా అహోబిలం బ్యాలెన్సింగ్ రిజర్వాయర్ కుడి కాలువ మరియు యాడికి కెనాల్ సిస్టంల ద్వారా రెండు వైపులా 50,000 ఎకరాల చొప్పున నీటిపారుదల సౌకర్యాలు అందించడానికి నీటి 11.10 టిఎంసిల మేరకు నిల్వలకు, ఈ క్రమంలోనే ట్యాంకులు కింద పెన్నా అహోబిలం బ్యాలెన్సింగ్ రిజర్వాయర్ కుడి కాలువ సాగునీటి అవసరాల 7,500 ఎకరాల స్థిరీకరణ పాటు 40 మెగావాట్ల జల విద్యుత్ శక్తి ఉత్పత్తికి కింద దీనిని ప్రతిపాదించబడింది.
అనంతపురం నగరం పిఏబిఆర్ నుండి త్రాగు నీటిని అందుకుంటున్నది. రిజర్వాయర్ 305 మిలియన్ క్యూబిక్ మీటర్ల ప్రత్యక్ష నిల్వ సామర్థ్యం తోటి ప్రధానంగా తుంగభద్ర ఆనకట్ట నుండి ఉద్భవించిన తుంగభద్ర (హై) అధిక కాలువ ద్వారా 10 టిఎంసిల మేరకు నీటిని ఉంచుతారు. 20 మెగావాట్ల జల విద్యుత్ పవర్ స్టేషను కూడా ఆనకట్ట స్థలం (సైట్) వద్ద నిర్మించారు.
ప్రముఖ నీటిపారుదల ఇంజనీర్ కె. శ్రీరామక్రిష్ణయ్య 2002 సం.లో మరణం తరువాత , పెన్నా అహోబిలం బ్యాలెన్సింగ్ రిజర్వాయరు యొక్క పేరును ఆంధ్ర ప్రదేశ్ ప్రభుత్వం ఆయన గుర్తు (మెమరీ)గా డాక్టర్ కె శ్రీరామక్రిష్ణయ్య పెన్నా అహోబిలం బ్యాలెన్సింగ్ రిజర్వాయర్ అని నామకరణం చేయడం జరిగింది.
పెన్న అహోబిలం బ్యాలెన్సింగ్‌ రిజర్వాయర్‌ (పీఏబీఆర్‌) లోని జలవిద్యుత్‌ కేంద్రంలో విద్యుదుత్పత్తి మొదలు పెట్టారు. ఈ విద్యుత్‌ కేంద్రంలో ఒక టర్బైన్‌లో ప్రస్తుతం ఉత్పత్తి చేస్తున్నారు. విద్యుదుత్పత్తికి కావల్సిన 650 క్యూసెక్కుల నీరు వినియోగిస్తున్నారు. డ్యాంలోకి హెచ్‌ఎల్‌సీ నుంచి 650 క్యూసెక్కులు, జీడిపల్లి రిజర్వాయర్‌ నుంచి 690 క్యూసెక్కులు వస్తున్నాయి. అందువలన జలవిద్యుదుత్పత్తి ఈ కేంద్రంలో మొదలుపెట్టారు. ప్రస్తతం డ్యాంలో నీటి నిల్వ 1.9 టీఎంసీల వద్ద ఉంది. కుడికాలువకు 700 క్యూసెక్కులు వదులుతున్నారు. నీటిమట్టం తగ్గుతుండటంతో గతంలో విద్యుదుత్పత్తి నిలిపేశారు. తిరిగి ఉత్పత్తి ప్రారంభించారు.
బసవ సాగర్ ఆనకట్ట
బసవ సాగర్ ఆనకట్ట భారతదేశంలో కర్ణాటక రాష్ట్రం లోని యాద్‌గిర్ జిల్లా పరిధిలో ఉన్న నారాయణపూర్ లో కృష్ణా నది వద్ద నిర్మించబడిన ఆనకట్ట. ఇది కేవలం నీటిపారుదల కోసం అనే, ఒకే ఒక ఉద్దేశంతో నిర్మించబడింది.
బసవ సాగర్ ఆనకట్ట కృష్ణా నదికి అడ్డంగా నిర్మించబడింది మరియు దీనిని నారాయణపూర్ డ్యామ్ అని కూడా అంటారు. ఇది కర్ణాటక రాష్ట్రం లోని యాదగిర్ జిల్లాలో నారాయణపూర్ లో ఉంది. యాదగిర్ రాయచూర్ నియోజకవర్గం చెందిన చారిత్రక విలువ కలిగిన ఒక ప్రసిద్ధ జిల్లా. ఈ ప్రదేశం బీజాపూర్ జిల్లా నకు దగ్గరగా ఉంటుంది. బసవ సాగర్ ఆనకట్ట ఒకే ప్రయోజనం ఉద్దేశించిన నీటిపారుదల ప్రాజెక్ట్ కానీ తాగడం కోసం నీటి ఉత్పత్తి మరియు దిగువ నీరు విద్యుత్ ఉత్పత్తి కోసం ఈ ఆనకట్ట యొక్క కొన్ని ఫంక్షన్లు ఉన్నాయి. ఇది (ఈ ప్రాజెక్ట్) 31,47 టిఎంసి అంచనా సామర్థ్యం ఉంది. 1982 లో ఈ ఆనకట్ట నిర్మాణం కోసం సుమారు 50 కోట్ల పట్టింది.
నారాయణపూర్ గొప్ప సాంస్కృతిక ప్రాముఖ్యతను మరియు ప్రకృతి దృశ్యాలు కలగలిసిన ఒక ప్రదేశం. అత్యద్భుతమైన అందాన్ని అనుభవిస్తున్నట్లు ఇక్కడ నుండి ఒక ప్రముఖ పర్వత శిఖరం ఉంది. అలాగే ఈ స్థలం యురేనియం సమృద్ధిగా మరియు విస్తారమైన సహజ వనరులను కలిగి ఉంది. ఈ ప్రాంతంలో జలపాతాలు, కొండ, ప్రముఖ దేవాలయాలు మొదలయినవి ఉన్నాయి.
వివిధ పర్యాటక ఆకర్షణలు అన్వేషించడానికి ఎంచుకోవచ్చు, వాటిలో కొన్ని క్రింద ఇవ్వబడ్డాయి:యాదగిర్ చాలా పెద్ద రైల్వే స్టేషను ఉంది. ఇది ఆంధ్ర-కర్ణాటక ప్రాంతంలో అతిపెద్దదిలో ఒకటి మరియు ఈ ప్రదేశం రెండు ప్రధాన నగరాలు, గుల్బర్గా, రాయచూర్ మధ్య ఉంది. ఇది గుల్బర్గా నుండి 71 కిలోమీటర్ల మరియు రాయచూర్ నుంచి 69 కిలోమీటర్ల దూరంలో ఉంది. ప్రధాన నగరాలయిన హుబ్లి హైదరాబాద్, బెంగుళూర్, రాయచూరు, బెల్గాం, బెల్లారే, మొదలైన వంటి నుండి అనేక బస్ మార్గాలు ఉన్నాయి.
బంగారురెడ్డిపాలెం
"బంగారురెడ్డిపాలెం" గుంటూరు జిల్లా, కర్లపాలెం మండలానికి చెందిన గ్రామం.
ఈ గ్రామం కర్లపాలెం గ్రామ పంచాయతీ పరిధిలోని శివారు గ్రామం.
శ్రీ కోదండరామస్వామివారి ఆలయం.
కాణాదం పెద్దన
కాణాదం పెద్దన మహబూబ్ నగర్ జిల్లాలో "విద్వద్గద్వాల "గా విశిష్ట సాహిత్య పోషణా సంస్థానంగా పేరొందిన గద్వాల సంస్థానపు ప్రభువుల ఆస్థాన కవి. సాహిత్య పోషణలో గద్వాల రాయలుగా పేరు తెచ్చుకున్న చిన సోమభూపాలుడి ఆస్థాన అష్టదిగ్గజ కవులలో అగ్రగణ్యుడు. గద్వాల అల్లసాని పెద్దనగా భాసిల్లిన కవి. ఆశు, బంధ, గర్భ, చిత్ర వంటి కవిత్వంతో మెప్పించిన చతుర్విద కవితావిశారదుడు.
పెద్దన "కాణాదం" వంశం వాడు. నంద వరీక బ్రాహ్మణుడు. ఆత్రేయస గోత్రుడు. ఇతని పినతండ్రి తిమ్మనార్యుడు. భోజుని చంపూ రామాయణానికి వ్యాఖ్యానం రాసిన మల్లేశ్వర దీక్షితులు ఇతనికి విద్యాగురువు. 
పెద్దన పూర్వం సురపురం సంస్థానపు ఆస్థాన పండితులుగా ఉండి, ఆంధ్రమత్స్య పురాణాన్ని రచించిన చిన సోమభూపాలుడి పినతండ్రి ఐన రాజా రామరాయలు(క్రీ.శ. 1768-83) కాలంలో గద్వాలసంస్థానానికి విచ్చేసి, తర్వాత చిన సోమభూపాలుడి(క్రీ.శ. 1784-1815)అస్టదిగ్గజ కవులలో అగ్రగణ్యుడిగా ఘనతికెక్కాడు.
ముకుందవిలాసం" ఒక ప్రసిద్ధిచెందిన తెలుగు ప్రబంధం. ముకుందుడు అనగా శ్రీకృష్ణుడు. కృష్ణుడి అష్టమహిషులలో ఒకరైన భద్రాదేవితో శ్రీకృష్ణునికి జరిగిన వివాహం ఇందులోని ప్రధానమైన ఇతివృత్తం. అందువలన దీనికి భద్రాపరిణయం, భద్రాపరిణయోల్లాసం"' అని నామాంతరాలు ఉన్నాయి. ఇది మూడాశ్వాసాల ప్రబంధం. ఇది తొలిసారి క్రీ.శ. 1886లో గద్వాల సాహిత్య విద్యా ముకురం ముద్రాక్షరశాలలో ముద్రితమైంది. తరువాత తెలుగు విజ్ఞానపీఠం వారు ఈ ప్రబంధాన్ని 1985లో ముద్రించారు. చిన సోమభూపాలుడి కోరిక మేరకు ఈ గ్రంథాన్ని రచించి గద్వాల లోని కేశవస్వామికి అంకితం చేయబడింది. శ్లేష, శబ్దాలంకారాలు, బంధకవిత మొదలైన చిత్రకవితా విన్యాసాలు ఎన్నో ఈ కావ్యంలో కనిపిస్తాయి.
ఇది పెద్దన రెండవ రచన. ఈ గ్రంథం క్రీ.శ> 1873లో గద్వాల సాహిత్య ముకుర ముద్రాక్షరశాలలో ముద్రితమైంది. ఈ గ్రంథానికి మూలం ఆగస్త్యుడు రచించిన ఆధ్యాత్మ రామాయణం. ఈ గ్రంథంలో పెద్దన గద్వాల ప్రభువుల ఇలవేల్పగు చెన్నకేశవస్వామిని కీర్తించాడు. ఈ స్వామికే ఈ గ్రంథం అంకితమిచ్చినట్లు తెలుస్తుంది. ఈ గ్రంథానికి, ఇతర రామాయణాలకు స్పష్టమైన తేడా కనిపిస్తుంది. సీతారామ హనుమత్సంవాద రూపమైన రామ హృదయాన్ని పరమశివుడు పార్వతికి తెలుపుట ఇందలి విశేషం. రామ హృదయాన్ని కవి రామగీత తత్వంగా ఇందులో పేర్కొన్నాడు. ఈ గ్రంథమునందు శబ్ధాలంకారాలు కోకొల్లలు.
గద్వాల సంస్థానంలో వాల్మీకి రామాయణాన్ని "యధాశ్లోక తాత్పర్య రామాయణం" పేరుతో ఆరుగురు కవులు అనువాదం చేశారు. ఇది గద్వాల సంస్థానం వారి చెన్నకేశవ ముద్రాణాలయంలో రెండు సంపుటులుగా వెలువడింది. దీనిలో పెద్దన కవి "బాలకాండ "ను అనువాదం చేశాడు. తన రచనలో పెద్దన కవి గద్వాల సంస్థాన ప్రభువుల పూర్వపు స్థానమైన పూడూర్ చెన్నకేశవస్వామిని స్తుతించాడు. పెద్దన కవి బాలకాండను మూడాశ్వాసాల కావ్యంగా మలిచాడు.
"అల కణాదము పెద్దనాధ్వరి దనరించు
పటు చమత్కృతులతో బాలకాండ" అని రామాయణాన్ని అనువాదం చేసిన గద్వాల కవుల గురించి చెప్పన పద్యంలో ఉంది.
పెద్దన తన రచనా రీతిని తానే తెలుపుతూ "విమత ప్రబంధ రీతుల నొనరింపుచు, గీత యోగ్య స్ఫూర్తిని గల్గించునట్టి రచన గావించెద, ప్రసంగ సంగత శృంగార చమత్కార రసానుబంధంబుగా నొనరింపబూనుదు'." అని చెప్పుకున్నాడు. రామరాజ భూషణుడు వసుచరిత్రలో చెప్పినట్లు గానయోగ్య కవిత చెప్పిన కవి.
పెద్దన రచనా నైపుణ్యం గురించి వెన్నెలకంటి వెంకటపతి అను కవి ఈ కింది విధంగా చెప్పాడు...
"ఇద్దరు జోడు నన్నకవి ఎర్రన తిక్కన సోమయాజి దా
నుద్దెగు వారికిన్ ముగ్గురి కొక్కడే దీటగు నల్లసాని మా
పెద్దన వారితోదుతను పేరు వహించిన శ్రీకాణాదమున్
పెద్దన సోమయాజి నిను పెద్దన బొల్చు కవిత్వ సంపదన్."
బత్తుల సుమిత్రాదేవి
బి.సుమిత్రాదేవి (1918, అక్టోబరు 8 - 1980) హైదరాబాదుకు చెందిన తెలంగాణ విమోచనోద్యమకారులు, దళిత నాయకురాలు, రాజకీయ నాయకురాలు మరియు సంఘసేవకురాలు.
ఈమె అక్టోబరు 8, 1918న హైదరాబాదులో జన్మించారు 1947-48లో హైదరాబాదు సంస్థానం భారత యూనియన్‌లో కలవాలని రజాకార్లపై పోరాడి జైలుకువెళ్ళారు. 1948 సెప్టెంబరులో నిజాం సంస్థానం భారతదేశంలో విమోచనం వరకు ఆమె కంటికి నిద్రలేకుండా కృషిచేశారు. ఆ తర్వాత హైదరాబాదు నగరపాలక సంస్థ ఉపాధ్యక్షులైనారు. 1957 నుంచి ఈమె ఐదు పర్యాయాలు శాసనసభకు ఎన్నికైనది. ఈమె తొలిసారి 1957లో అప్పుడే కొత్తగా ఏర్పడిన జూబ్లీహిల్స్ నియోజకవర్గం నుండి ఎన్నికైంది. 1962లో హైదరాబాదు తూర్పు నియోజకవర్గం నుండి, 1967 మరియు 1972 లో మేడ్చల్ నియోజకవర్గం నుండి, 1978లో ఇబ్రహీంపట్నం నియోజకవర్గం నుండి శాసనసభకు ఎన్నికయ్యింది.
1980 లో ఈమె మరణించింది.
గురుకుల పాఠశాల
గురుకుల పాఠశాల అనేది కూడా ఆంధ్ర ప్రదేశ్ రెసిడెన్షియల్ స్కూల్ మాదిరిగానే ఆంధ్ర ప్రదేశ్ ప్రభుత్వం నడుపుతున్న ఒక బోర్డింగ్ పాఠశాలగా ఉంది. పిల్లలు అధ్యయనం చేయడమే మాత్రమే కాకుండా, 5 వ గ్రేడ్ నుండి 10 గ్రేడ్ వరకు పాఠశాల విద్యను అభ్యసిస్తూ తోటివారి మధ్యన నివసిస్తున్నారు.
ఆంధ్ర ప్రదేశ్ రాష్ట్ర ప్రభుత్వం ప్రతి జిల్లాలో రెండు అధిక నమూనాల (ప్రమాణాలు) నాణ్యత గల గురుకులం పాఠశాలలు కలిగి ఉంది. రాష్ట్రంలో ఉత్తమంగా ఈ పాఠశాలలోని ఉత్తీర్ణత ఎస్ఎస్సీ పరీక్షలో 98% మరియు 100% ఉత్తీర్ణత శాతం 144 పాఠశాలలు 2013 సం.లో సాధించాయి.ఆంధ్ర ప్రదేశ్ రెసిడెన్షియల్ స్కూల్, భారతదేశం లోని, గుంటూరు లోని తాడికొండ గ్రామములో (లేదా APRST), ఒక నివాస పాఠశాల. ఇది రాష్ట్ర ప్రభుత్వంచే 1972 లో స్థాపించబడింది. ఆంధ్ర ప్రదేశ్ మరియు ఆంధ్ర ప్రదేశ్ రెసిడెన్షియల్ ఎడ్యుకేషనల్ ఇన్స్టిట్యూషన్స్ (APREI) సొసైటీ కలిసి. ఆంధ్ర ప్రదేశ్ రెసిడెన్షియల్ స్కూల్ (APRST) ప్రభుత్వ నిధులతో ఏర్పాటు అయిన ఒక స్వతంత్ర సంస్థ.
ఆంధ్ర ప్రదేశ్ రెసిడెన్షియల్ స్కూల్, కొడిగెనహళ్ళి (APRSK), భారతదేశంలో ఆంధ్ర ప్రదేశ్ రాష్ట్రంలో అనంతపురం జిల్లాలో ప్రతిష్ఠాత్మక మరియు పురాతన నివాస పాఠశాలలు యందు ఒకటిగా ఉన్నది . ఇది రాష్ట్ర ప్రభుత్వంచే 1970 లో స్థాపించబడింది ఆంధ్ర ప్రదేశ్ లో విద్య అందించడానికి రాయలసీమ జిల్లాలు; అనంతపురం, చిత్తూరు, కడప, కర్నూలు మరియు నెల్లూరు గ్రామీణ ప్రాంతాల్లో ప్రారంభించ బడింది . ఈ ఆంధ్ర ప్రదేశ్ రెసిడెన్షియల్ స్కూల్, కలిసి రాష్ట్ర ప్రభుత్వం రాష్ట్రంలో స్థాపించబడ్డాయి.
కె.తక్కెళ్ళపాడు
"కె.తక్కెళ్ళపాడు" ప్రకాశం జిల్లా నాగులుప్పలపాడు మండలానికి చెందిన గ్రామం..
ఈ గ్రామం జాతీయ రహదారికి కూతవేటు దూరంలో ఉన్నది. 
ఈ కేంద్రాన్ని 12 లక్షల రూపాయల వ్యయంతో నిర్మించినారు. ప్రస్తుతం నిధులు లేక ఈ కేంద్రం శిధిలావస్థలో ఉన్నది. [2]
2013 జులైలో ఈ గ్రామ పంచాయతీకి జరిగిన ఎన్నికలలో శ్రీమతి మద్దిరాల రాజ్యం, సర్పంచిగా ఎన్నికైనారు. [1]
[1] ఈనాడు ప్రకాశం/సంతనూతలపాడు; 2014,నవంబరు-2; 1వపేజీ.
[2] ఈనాడు ప్రకాశం/సంతనూతలపాడు; 2015,మార్చి-17; 1వపేజీ.
కావ్యగంగ
ఈ కావ్యసంపుటిని బెళ్లూరి శ్రీనివాసమూర్తి రచించాడు. దీనిలో మూడు కావ్యాలున్నాయి.
ఈ కావ్యగంగ కావ్యసంపుటిని మైసూరు యూనివర్సిటీ వారు డిగ్రీ పాఠ్యగ్రంథంగా ఎంపిక చేశారు.
ఈ కృతిని కవి తన జన్మస్థానమైన తెలుగు మాగాణము నందు అభిమానము వ్యక్తము చేస్తూ అభివర్ణనాత్మకముగా రచించాడు. తన ప్రజల సుగుణసంపదలను కవి ఎంతో ఆత్మాభినివేశముతో గానము చేస్తున్నాడు.
గౌతమ బుద్ధుని జీవితాన్ని సంస్కరిస్తూ వ్రాసిన కావ్యము.
పసిగుడ్డుగా వున్న కూతురు మరణముచే కలిగిన విషాదము ఈ కావ్యముగా పరిణమించింది.తెలుగున్ కర్షకు లేలెడు
పొలములకు సమీపమందె పొమ్ము, ప్రశాంత
స్థలముల నిర్మలకుల్యా
జలకణముల చలువ హృదయశాంతి ఘటింపన్
వర్షాకాలంబగుచో
హర్షంబున జూచు పుణ్య మబ్బున్ నీకున్
కర్షక జీవనములు - ది
వ్యర్షి ప్రాయములు, విడువ కవకాశంబుల్
వరిమళ్లనిగమపట్టుల
వరుసలు వరుసలు బలాకవర్గముగని సుం
దరస్వర్గ భ్రాంతిన్‌గని
పరవశతను గాంతు - నేన పలుకగనేలా!
దర్శనీయము లంబినీ ధన్యభూమి
శాక్యముని చంద్రులకు నాడు జన్మభూమి -
వివిధ సారస్వతానేక విధ రస ప్ర
మత్త కవితల్లజ మరందమధుల లేఖి
నీ గళత్కావ్య నిర్నిద్రగతులు
పూచెనో దివ్య సౌందర్య ముగ్ధరీతి
నాడు నేడును - నెంత పుణ్యస్థలంబు.
అమల తరువాటికా మనోహరము, శ్రావ్య
తర శకుంత రుతామోద కరము, అంబ
ప్రసవబాధ సహించిన వన్యతలము
లంబినీ భూమి మధుర మార్గములయందు
నీదు తొలియేడ్పులోభావనిబిడమైన
యేమి సందేడమున్నదోయీ! తపస్వి!
గౌతమా! నీవు పుట్టిన కాననంపు
శోభలో నాదు హృదయంబు సొక్కిపోయె
తెలుగు భాషోద్యమ సమితి, తిరుపతి
తెలుగు భాషోధ్యమ సమితి, తిరుపతి తెలుగు భాష పరిరక్షణ కొరకు, తెలుగు భాష వికాశం కొరకు తిరుపతిలో 2005 వ సంవత్సరంలో ఏర్పడిన సంస్థ.
తెలుగు భాషకు ప్రాచీన హోదా సాధించుకోవడానికి ఉద్యమ స్థాయిలో పనిచేయడానికి... (ప్రస్తుతం తెలుగు భాషకు ప్రాచీన భాష హోదా ఇవ్వబడినది)
ప్రపంచ పుస్తక దినం అయిన 11, సెప్టెంబరు నాటి నుండి ఒక వారంపాటు పుస్తక పఠన వారోత్సవాన్ని ప్రతి సంవత్సరం నిర్వహించడము. పాఠశాలలు, కళాశాలలు, ఇతర విద్యాసంస్థలకు వెళ్ళి పుస్తక పఠన ప్రాముఖ్యాన్ని విద్యార్థులకు వివరించి పుస్తక పఠన ప్రాముఖ్యతను వారికి వివరించడము. విద్యార్థుల చేత పుస్తకాలను చదివించడము. ఈ సందార్భంగా... ఈ సంస్థ ప్రచురించిన, ఇతర పుస్తకాలను విద్యార్థులకు ఉచితంగా పంపిణి చేయడము.
తెలుగు కవుల, రచయితల జయంతి, శతజయంతి ఉత్సవాలను ప్రతి ఏడు నిర్వహించడము, ఆయా కవుల, రచయితల వారి రచనలను ప్రశంసిస్తూ పుస్తకావిష్కరణ నిర్వహించడము.
ఇంతవరకు ప్రచురించిన పుస్తకాలు: 1.తెలుగు పద్యం మానాన్నా ..., 2.చిత్తూరు కథ, 3. విద్యార్థులకొరకు శ్రీశ్రీ., 4. పుస్తకం సాక్షిగా మొదలగునవి ప్రచురించ బడ్డాయి.
రచయితలు, ఉపాద్యాయులు, ఉద్యోగులు, తిరుపతిలో పుస్తక ప్రియులు, వైద్య వృత్తి కారులు, కళాకారులు, వంటి వివిధ వర్గాలకు చెందిన వారు ఈ సమితిలో సభ్యులుగా ఉన్నారు.
కేంద్ర సాహిత్య అకాడమీ, సంయుక్త సహకారంతో. ఆంధ్ర ప్రదేశ్ అభ్యుదయ రచయిల సంఘం. (అరసం) కలిసి సాహిత్య సభలను నిర్వహించడము.
తెలుగు భాష సంయుక్త వికాస వేదిక
2004, 2005, 2006 సంవత్సారాలలో వరుసగా తిరుపతిలో జరిగిన తెలుగు భాష బ్రహ్మోత్సవాల నిర్వహణకు బాగా స్వామిగా వుండి సంపూర్ణ సహకారము అందించింది.
తిరుపతిలో అనేక పర్యాయాలు, సాహిత్య భాషా కార్యక్రమాలను దిగ్విజయంగా నిర్వహించిన ప్రతిష్ఠాత్మక సాహిత్య సంస్థగా ఈ సంస్థకు గుర్తింపు ఉంది.
సాక్షి చిత్తూరు. 13.9.2008
యోగనృసింహ క్షేత్రం, ధర్మపురి
ధర్మపురి తెలంగాణాలోని ఒక ప్రముఖ పుణ్యక్షేత్రం, తీర్థరాజం. శ్రీ లక్ష్మీనృసింహుడు యోగనారసింహుడిగా, ఉగ్ర నారసింహుడిగా రెండు అవతారాల్లో ఇక్కడ కొలువై ఉన్నాడు. ఉత్తర తెలంగాణాలోని కరీంనగర్ జిల్లాకు ఉత్తరంగా 65 కిలోమీటర్ల దూరంలో, జగిత్యాలకు 27 కిలోమీటర్ల దూరంలో గోదావరి నదీతీరాన ఈ క్షేత్రరాజం ఉంది. ఇక్కడ గోదావరి నది దక్షిణవాహినిగా ప్రవహించుచు తన పవిత్రతను చాటుకొనుచున్నది. ఎంతో ప్రాచీన సంస్కృతీ సంప్రదాయాలు, చరిత్ర కలిగిన ఈ క్షేత్రం ప్రాచీన కాలంనుంచి వైదిక విద్యలకు, జ్యోతిశ్శాస్త్రానికి ప్రముఖస్థలముగా పేరొంది నేటికీ సాంప్రదాయ వేదవిద్యలకు నెలవైయున్నది.
పూర్వకాలములో ధర్మవర్మ అనే మహారాజు నృసింహుడిని గూర్చి తపమాచరించగా, నృసింహుడు అతని తపస్సుకు మెచ్చి లక్ష్మీ సమేతుడై యోగ నారసింహుడుగా ఈ క్షేత్రమందు అవతరించెను. ధర్మపురి క్షేత్రం పితృకర్మలకు, కుజదోష నివారణకు ప్రసిద్ధము. కుజదోషమున్న వారు ఈ క్షేత్రమందు స్వామివారికి కళ్యాణము చేయించిన వారి కుజదోష నివారణము జరిగి శీఘ్రంగా వివాహమవటం ఇక్కడి క్షేత్ర మహాత్మ్యం. సాధారణంగా కుజదోషం అంటే వివాహానికి ముందే దానికి సంబంధించిన పరిహారక్రియలు చేసుకోవటం చేస్తుంటారు. కొన్ని సార్లు కుజదోషం ఉన్నట్లు తెలియక వివాహం చేసుకోవటం జరుగుతుంది. అటువంటి సందర్భాల్లో వివాహానంతరం వైవాహిక జీవితం సమస్యల పాలవటం కద్దు. ధర్మపురి క్షేత్రం వివాహానంతరం కుజదోషం కారణంగా వచ్చే సమస్యలకు మంచి పరిహారం. దంపతులు ఇక్కడ గోదావరి తీరంలో సరిగంగ స్నానాలాడి, స్వామివారిని అర్చించినచో ఎటువంటి వైవాహిక సమస్యలైనా ఇట్టే తొలగిపోతాయి.
తిరుపతి విమానాశ్రయం
తిరుపతి విమానాశ్రయం మరో పేరు " 'రేణిగుంట విమానాశ్రయం' " అంటారు. ఇది భారతదేశము లో ఆంధ్రప్రదేశ్ రాష్ట్రములోని చిత్తూరు జిల్లాలో రేణిగుంట వద్ద ఉంది. తిరుపతి విమానాశ్రయం తిరుపతి నగరం నుండి 14 కి.మీ. దూరంలో ఉంది. జనవరి 2012 లో ప్రభుత్వం
రాత్రి ల్యాండింగ్ సౌకర్యాలు ఈ విమానాశ్రయం వద్ద ఫిబ్రవరి 2013 నాటికి ఏర్పాట్లు మరియు అంతర్జాతీయ స్థితికి నవీకరణ కొరకు 400 ఎకరాల భూమి కొనుగోలు వంటివి జరుగుతాయని ప్రకటించింది. అక్టోబరు 2008 8 న, భారతదేశం ప్రభుత్వం తిరుపతి విమానాశ్రయం నుండి విమాన ప్రయాణం విస్తృత ఎంపికలు అందించడం నవీకరణ విషయాన్ని ప్రకటించింది.
నిక్ వాలెండా
నిక్ వాలెండా (జననం: 1979 జనవరి 24) ఒక అమెరికన్ ఆక్రోబాట్, ఏరియలిస్ట్, డేర్డెవిల్, హై-వైర్ కళాకారుడు, మరియు రచయిత. ఇతను భద్రతా వలయం లేకుండా తన హై-వైర్ ప్రదర్శనల ద్వారా ప్రసిద్ధి చెందాడు. ఇతను తొమ్మిది గిన్నిస్ వరల్డ్ రికార్డ్స్ కలిగి ఉన్నాడు, ముఖ్యంగా 2012 జూన్ 15 న నయాగరా జలపాతంపై నేరుగా కట్టబడిన టైట్‌రోప్‌పై నడిచిన మొదటి వ్యక్తి, అయితే చట్టం సూచించిన మేరకు భద్రత కొరకు జాగ్రతలు తీసుకున్నాడు. ఇతను 2014 నవంబరు 2న 454 అడుగుల ఎత్తయిన రెండు భవంతుల మధ్య వేలాడదీసిన తాడుపై ఎలాంటి ఆధారం లేకుండా నడిచి చరిత్ర సృష్టించాడు. షికాగో నదికి ఒకవైపునున్న భవంతి నుంచి మరొకవైపున ఉన్న భవంతికి ఆరున్నర నిమిషాల వ్యవధిలో చేరుకుని నేరుగా మరియు ప్రత్యక్ష ప్రసారాల ద్వారా చూస్తున్న ప్రేక్షకులను సంభ్రమాశ్చర్యాలతో ముంచెత్తాడు. ఈ సాహసానికి ముందు మెరీనా సిటీ టవర్స్ మధ్యలో 1.17 నిమిషాల వ్యవధిలో కళ్లకు గంతలు కట్టుకుని తాడుపై నడిచి మరో ప్రపంచ రికార్డును సృష్టించాడు.
2012 జూన్ 15న హై వైరు కళాకారుడు నిక్ వాలెండా 116 సంవత్సరాల తరువాత రెండు ప్రభుత్వాల నుండి అనుమతి తీసుకుని ఈ విన్యాసం ద్వారా నయాగరా జలపాతం దాటిన వ్యక్తిగా గుర్తింపు పొందాడు. ఆయన టైట్ రోప్ పొడవు మొత్తం 1,800 అడుగులు. వాలెండా బ్రింక్ సమీపంలో హార్స్ షూ జలపాతం వద్ద ఈ విన్యాసం ప్రదర్శించాడు.
శ్రీ సత్యసాయి విమానాశ్రయం
" 'శ్రీ సత్య సాయి విమానాశ్రయం' " (విమానాశ్రయం సంకేతాలు | PUT | VOPN) భారతదేశము లో ఆంధ్రప్రదేశ్ రాష్ట్రములోని అనంతపురం జిల్లాలో పుట్టపర్తి వద్ద ఉంది. ఈ విమానాశ్రయమునకు భారతదేశం లోని గురువు సత్య సాయి బాబా పేరు పెట్టడం జరిగింది. ఇది ఒక చిన్న విమానాశ్రయం అయినా చార్టర్డ్ విమానాలు కాకుండా వాణిజ్య విమానం కోసం సౌకర్యాలు కలిగి ఉంది . విమానాశ్రయం 1990 సం. నవంబరు 24 న ప్రారంభమయింది. విమానాశ్రయం లోని 1000 మీటర్ల పొడవైన ఎయిర్ స్ట్రిప్‌ను ఎల్ & టి ఈసిసి అనే సంస్థ నిర్మించింది. ఇది తరువాత జెట్ విమానం ఆపరేషన్ కొరకు విస్తరించబడింది. .
ఈ సమయంలో వాణిజ్య విమాన సేవలు లేవు.. 2007 సంవత్సరం వరకు, శ్రీ సత్య సాయి విమానాశ్రయం షెడ్యూల్ తేదీలలో చెన్నై మరియు ముంబై విమానాశ్రయములకు విమాన సేవలు అందించడము జరిగింది. ఈ విమానాలు ఇండియన్ ఎయిర్లైన్స్ ద్వారా నడుపబడ్డాయి మరియు వారి హైదరాబాద్-విశాఖపట్నం సేవల నుండి ఒక విరామంగా జరిగింది. ఈసమయంలో, ఈ విమానాలు ఫ్రీక్వెన్సీ తగ్గింది. ఇండియన్ ఎయిర్లైన్స్ సంస్థ ఎయిర్ ఇండియాతో వారి విలీనాన్ని పూర్తి తరువాత, ఈ విమానాలు సేవలు పనిచేయడం నిలిపివేశాయి. ఈ సమయానికి, ఎయిర్లైన్స్ మాత్రమే ఒక వారం మూడుసార్లు బెంగుళూర్ విమానాలు నడిపింది. 2005 నవంబరు 12 న, తక్కువ ఖర్చుతో నడిచే భారతీయ ఎయిర్ డెక్కన్ ఒక రోజుకు రెండుసార్లు చెన్నై నుండి హైదరాబాద్‌కు మరియు హైదరాబాద్ మరియు చెన్నైకు తన కార్యకలాపాలు ప్రారంభించింది. వైమానిక కింగ్‌ఫిషర్ ఎయిర్లైన్స్ లో విలీనం తదుపరి నుంచి ఈ విమానాలు ఎక్కువ కాలం నిలవలేదు. ఆ తర్వాత ఇది కింగ్ ఫిషర్ రెడ్ గా పిలవబడింది. కింగ్ ఫిషర్ రెడ్ బ్రాండ్ పేరు వెంటనే పూర్తిగా కింగ్‌ఫిషర్ విమానాలలో విలీనం అయ్యింది. అయితే, కింగ్‌ఫిషర్, 2008 వరకు కొద్దికాలము సమయం కోసం పుట్టపర్తికి విమానాలు కొనసాగింప చేసింది. ఆ తదుపరి పుట్టపర్తికి అన్ని షెడ్యూల్ విమానాలు అధికారికంగా మూసివేశారు. ఈ విమానాశ్రయం భవిష్యత్తులో నిశ్చితమైన విమానాలు సేవలు అందిస్తుందో లేదో అని ప్రస్తుతం మాత్రము తెలియదు. విమానాశ్రయం ఇప్పటికీ, త్వరిత రవాణా అవసరమయ్యే ఎమర్జంసీ సందర్భాల్లో పుట్టపర్తి హయ్యర్ మెడికల్ సైన్సెస్ శ్రీ సత్యసాయి ఇన్స్టిట్యూట్ ద్వారా ఇది పనిచేస్తుంది.